**Ministru kabineta noteikumu projekta „Grozījumi Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu un Ministru kabineta 2014.gada 16.septembra sēdes protokollēmuma Nr.49 63.§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.  Atbilstoši spēkā esošajiem Ministru kabineta 2014.gada 4.februāra noteikumiem Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” (turpmāk – noteikumi Nr.73) pārejas posma valsts atbalstu saņem cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē.  Noteikumu projekts sagatavots, lai nodrošinātu pārejas posma valsts atbalstu 2016.gadā par pakalpojumu, kas ietver ar sieviešu kārtas vaislas dzīvnieku ciltsdokumentācijas sagatavošanu un to atbilstības izvērtēšanu uzņemšanai ciltsgrāmatā, ģenētiskās kvalitātes, darbspēju noteikšanu un produktivitātes datu izvērtēšanu saistītās izmaksas.  Sagatavotajā noteikumu projektā ir noteiktas nepieciešamās summas pārejas posma valsts atbalstam, lai nodrošinātu vaislas sivēnmāšu, piena šķirņu slaucamo govju, gaļas šķirņu zīdītājgovju un teļu, kā arī vaislas aitu māšu, piena šķirņu slaucamo kazu un tīršķirnes vaislas ķēvju sagatavošanas ierakstīšanai ciltsgrāmatā, ģenētiskās kvalitātes, darbspēju noteikšanas un produktivitātes datu izvērtēšanas pakalpojumu.  Pārejas posma valsts atbalstu 2016.gadā piešķir saskaņā ar Komisijas 2014.gada 25.jūnija Regulas (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, L 193), (turpmāk – Regula Nr.702/2014) 27.panta 1.punkta „a” un „b” apakšpunkta nosacījumiem.  Regulas Nr.702/2014 27.panta 1.punkta „a” apakšpunktā noteiktā ciltsgrāmatas izveidošana un uzturēšana ir iespējama, tikai izpildot Regulas Nr.702/2014 27.panta 1.punkta „b” apakšpunktā minētos dzīvnieku ģenētiskās kvalitātes un produktivitātes testus. Ciltsgrāmatas izveidošana un uzturēšana ir komplekss pasākums, kas plašākā izpratnē ietver sieviešu kārtas vaislas dzīvnieku sagatavošanu ierakstīšanai ciltsgrāmatā (dzīvnieku ģenētiskās kvalitātes noteikšanu un produktivitātes izvērtēšanu), un to nevar pilnvērtīgi izdarīt bez ciltsdokumentācijas sagatavošanas un izvērtēšanas, dzīvnieku izcelšanās un ģenētiskās kvalitātes noteikšanas.  Tā kā pārejas posma valsts atbalsta apmērs mainās katru gadu, ir nepieciešami ikgadēji grozījumi noteikumos Nr.73. Noteikumu projekta 1. un 5.punktā ir aizstāts gada skaitlis.  Noteikumu projekta 2.punktā pārejas posma valsts atbalsts 2016.gadam paredzēts 19 029 659 *euro*, kā arī 3.punktā finansējums sadalīts pa nozarēm šādā apmērā:  1) cūkkopības nozarei – 7 829 550 *euro*;  2) piensaimniecības nozarei – 9 408 743 *euro*;  3) gaļas liellopu audzēšanas nozarei – 1 445 554 *euro*;  4) kazkopības nozarei – 34 934 *euro*;  5) aitkopības nozarei – 263 330 *euro*;  Lai cūkkopības nozarē atbalstu saņemtu saimniecības, kas mērķtiecīgi izmanto ciltsdarbu ganāmpulka augstvērtīga cieltskodola veidošanai un uzturēšanai, noteikumu projekta 4.punktā ir noteikts, ka atbalstu piešķir ne vairāk kā par 1500 vaislas sivēnmātēm ganāmpulkā. Minētais sivēnmāšu skaits ir optimāls, lai veidotu augstvērtīgu ciltskodolu šķirnes un pārraudzības ganāmpulkā.  Tā kā kopējais finansējums 2016.gadam salīdzinājumā ar 2015.gadu ir samazināts par 44,8 procentiem, noteikumu projekta 6., 7., 8., 9., 10. un 11.punktā atbilstoši ir samazināts maksājums par vienu dzīvnieku.  Pārejas posma valsts atbalstu 2016.gadā plānots izmaksāt kā vienreizēju maksājumu. Atbalsta pasākumu pretendenti ir šķirnes dzīvnieku audzētāju organizācijas.  Pārejas posma valsts atbalsts 19 029 659 *euro* apmērā tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2016.gadam piešķirtā finansējuma. Pārejas posma valsts atbalsts ļaus saglabāt ražošanas apjomu un nodrošinās augstvērtīgu sieviešu kārtas lauksaimniecības dzīvu saglabāšanu ganāmpulka ciltskodolā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē, – aptuveni 5500 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | **2016.gads** | | | Turpmākie trīs gadi (*euro*) | | | | |
| **2017** | | **2018** | | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | | izmaiņas, salīdzinot ar kārtējo (n) gadu | | izmaiņas, salīdzinot ar kārtējo (n) gadu | |
| 1 | 2 | 3 | 4 | | 5 | | 6 | |
| 1. Budžeta ieņēmumi: | 19 029 659 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 19 029 659 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 1.2. valsts speciālais budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 1.3. pašvaldību budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 2. Budžeta izdevumi: | 19 029 659 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 2.1. valsts pamatbudžets | 19 029 659 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 2.2. valsts speciālais budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 2.3. pašvaldību budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 3. Finansiālā ietekme: | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 3.1. valsts pamatbudžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 3.2. speciālais budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 3.3. pašvaldību budžets | 0 | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 0 | Projekts šo jomu neskar | | Projekts šo jomu neskar | | Projekts šo jomu neskar | |
| 0 | Projekts šo jomu neskar | | Projekts šo jomu neskar | | Projekts šo jomu neskar | |
| 5. Precizēta finansiālā ietekme: | X | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 5.1. valsts pamatbudžets | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 5.2. speciālais budžets | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 5.3. pašvaldību budžets | 0 | Projekts šo jomu neskar | | Projekts šo jomu neskar | | Projekts šo jomu neskar | |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav precīzi aprēķināms. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pārejas posma valsts atbalsts 19 029 659 *euro* apmērā tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2016.gada budžeta līdzekļiem.  Tā kā noteikumu projektā paredzēts valsts atbalsts un tā piešķiršanas kārtība 2016.gadam, tas neietekmē turpmāko trīs gadu (2017.–2019.gada) finanšu rādītājus. | | | | | | | |

*Anotācijas IV un V sadaļa – noteikumu projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts lauksaimnieku nevalstiskajām organizācijām un šķirnes lauksaimniecības dzīvnieku audzētāju organizācijām – Latvijas cūku audzētāju asociācijai, SIA „Cūku ciltsdarba centrs”, SIA „Agrosel”, SIA “Latvijas šķirnes dzīvnieku audzētāju savienība”, s/o “Latvijas Holšteinas šķirnes lopu audzētāju asociācija”, AS “Latvijas gaļas liellopu audzētāju asociācija”, lauksaimniecības pakalpojumu kooperatīvā sabiedrība „ABC Projekts”, s/o “Latvijas Aitu audzētāju asociācija”, kā arī biedrībām „Latvijas Kazkopības biedrība”, „Latvijas Zirgaudzētāju biedrība” un „Latvijas Šķirnes zirgu audzētāju asociācija” – ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības Organizāciju sadarbības padome, biedrība „Zemnieku saeima”, Lauksaimniecības Statūtsabiedrību asociācija, Latvijas Lauksaimniecības kooperatīvu asociācija un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA „Agrosel”, Latvijas Aitu audzētāju asociācija, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, Latvijas Kazkopības biedrība un Lauksaimniecības pakalpojumu kooperatīvā sabiedrība „ABC PROJEKTS” (turpmāk – lauksaimnieku nevalstiskās organizācijas). |
| 3. | Sabiedrības līdzdalības rezultāti | Tiks izvērtēti un pēc iespējas ņemti vērā visi lauksaimnieku nevalstisko organizāciju izteiktie iebildumi un iesniegtie priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2016.15.01. 10:39

1464

O.Stepučeva

67027156, Oksana.Stepuceva@zm.gov.lv